b'\n_START_ARTICLE_\nKozarica, Mljet\n_START_SECTION_\nGeografija\n_START_PARAGRAPH_\nKozarica le\xc5\xbei na severozahodni obali in \xc5\xa1teje okoli 32 (popis 1991) stalnih prebivalcev. Pristan pripada naselju Blato, ki le\xc5\xbei v notranjosti otoka in je od Kozarice oddaljen okoli 4 km._NEWLINE_Pristan je pred udarci burje zavarovan z okoli 40 metrov dolgim kolenastim valobranom. Privez plovil je mogo\xc4\x8d znotraj zaliva za valobranom. Globina morja pri valobranu je 3 do 4 metre._NEWLINE_V bli\xc5\xbeini zaselka, ki ima urejene vrtove in sadovnjake, je izvir slatinske vode.'